พึ่งกินยาคุมฉุกเฉินไปประมาน1วันละปวดท้องน้อยอ่ะค่ะ
สวัสดีค่ะ หลังจากทานยาคุมฉุกเฉินภายในไม่กี่ชั่วโมง อาจเกิดผลข้างเคียงต่างๆ ได้ เช่น คลื่นไส้ อาเจียน ปวดหัว เวียนหัว ปวดท้องน้อย เจ็บเต้านม เป็นต้น ซึ่งจะเป็นหลังจากทานยาครบไปแล้วประมาณ 1 วัน ดังนั้นหากอาการปวดท้องน้อยไม่ได้เกิดภายใน 1-2 ชั่วโมงหลังจากที่ทานยาไป แต่มาเกิดหลังจากทานยาครบไปแล้ว 1 วัน อาการปวดท้องน้อยดังกล่าวก็ไม่น่าเกิดจากผลของยาคุมฉุกเฉินค่ะ โดยอาจเกิดจากสาเหตุอื่นๆ ได้แก่1. หากปวดท้องด้านขวาล่างหรือท้องน้อยด้านขวา สาเหตุเช่นไส้ติ่งอักเสบลำไส้ส่วนที่อยู่ช่องท้องด้านขวาล่างอักเสบ ปีกมดลูกด้านขวาอักเสบ มีซีสต์ในรังไข่หรือปีกมดลูกด้านขวา ท้องนอกมดลูกด้าขวา เป็นเนื้องอกของรังไข่หรือปีกมดลูกด้านขวา เป็นต้น2. หากปวดท้องด้านซ้ายล่างหรือท้องน้อยด้านซ้าย สาเหตุเช่นลำไส้ส่วนที่อยู่ช่องท้องด้านซ้ายล่างอักเสบ ปีกมดลูกด้านซ้ายอักเสบ มีซีสต์ในรังไข่หรือปีกมดลูกด้านซ้าย ท้องนอกมดลูกด่านซ้าย เป็นเนื้องอกของรังไข่หรือปีกมดลูกด้านซ้าย เป็นต้น3. หากมีอาการปวดท้องน้อยบริเวณเหนือหัวหน่าว สาเหตุ เช่น กระเพาะปัสสวาะอักเสบ นิ่วในกระเพาะปัสสาวะ มดลูกอักเสบ เป็นต้นแนะนำให้สังเกตอาการไปก่อน ว่ามีอาการอื่นๆ ร่วมด้วยหรือไม่ หากอาการปวดท้องน้อยเป็นมาก และมีอาการอื่นๆ ร่วม เช่น มีไข้ คลื่นไส้ อาเจียน ถ่ายอุจจาระเหลว ปัสสาวะเป็นเลือด ตกขาวผิดปกติ เป็นต้น ควรไปพบแพทย์เพื่อตรวจหาสาเหตุและรักษาค่ะ